વડોદરા: વાયુ પ્રદૂષણ રોકવા માટે સુપ્રીમ કોર્ટના રાતે 8 થી 10 વાગ્યા સુધી જ ફટાકડા ફોડવાના આદેશનું મોટાભાગના શહેરીજનોએ દિવાળીના તહેવારમાં પાલન કર્યું હતું. જેના કારણે શહેરના પોલીસ સ્ટેશનમાં જાહેરનામાના ભંગનો એક પણ કેસ નોંધાયો ન હતો. બીજી તરફ શહેરના ફટાકડા માર્કેટમાં 30 ટકા મંદી વર્તાઈ હોવાનું વિક્રેતાઓએ જણાવ્યું હતું. ફટાકડા વધુ પ્રમાણમાં ફોડવામાં ન આવતાં શહેરના વાતાવરણમાં પણ ઓછું પ્રદૂષણ ફેલાયું હોવાનું જીપીસીબીનાં સૂત્રોએ જણાવ્યું હતું.